ຄະນະຕຸລາການ ຕັດສິນບໍ່ໄດ້ ໃນຄະດີ ຕຳຫຼວດຜິວຂາວ ຍິງ​ຊາຍຜິວດຳ ທີ່​ບໍ່​ມີ​ອາວຸດຕາຍ 
ຄະນະ​ຕຸລາການ ​ໄດ້ພິຈາລະນາ ດົນກວ່າສາມມື້ ກ່ອນ​ບອກ​ຜູ້​ພິພາກສາ​ວ່າ ​ເຂົາເຈົ້າຕົກລົງກັນບໍ່ໄດ້ ກ່ຽວກັບ ຄະດີ ຕຳຫລວດຜິວຂາວ ຍິງຊາຍຜິວດຳ ທີ່ບໍ່ມີອາວຸດຕາຍ.
ຜູ້ພິພາກສາຄົນໜຶ່ງ ທີ່ລັດ North Carolina ໄດ້ປະກາດ ກ່ຽວ ກັບການດຳ ເນີນຄະດີທີ່ບໍ່ສາມາດສະຫລຸບໄດ້ໃນວັນສຸກວານ ນີ້ ຫຼັງຈາກຄະນະຕຸລາການ ຕົກລົງກັນບໍ່ໄດ້ ໃນຄະດີທີ່ກ່າວຫາ ເຈົ້າໜ້າທີ່ຕຳຫລວດຜິວຂາວຍິງຜູ້ຊາຍຜິວດຳທີ່ບໍ່ມີອາວຸດຕາຍ ຄະນະຕຸລາການ ໄດ້ທຳການພິຈາລະນາດົນກວ່າສາມມື້ ກ່ອນ ບອກຜູ້ພິພາກສາວ່າ ເຂົາເຈົ້າຕົກລົງກັນບໍ່ໄດ້ດ້ວຍສຽງ 8-4 ແລະກໍມອງບໍ່ເຫັນຊ່ອງທາງ ທີ່ຈະບັນລຸການຕັດສິນໄດ້ ຜູ້ພິ ພາກສາ ບໍ່ໄດ້ເປີດເຜີຍວ່າ ຄະນະຕຸລາການ ໄດ້ອຽງໄປທາງ ໃດ ໃນຄະດີຕໍ່ຕຳຫລວດ Randall Kerrick ທ່ານ Kerrick ປະເຊີນໜ້າກັບຂໍ້ຫາ ຂ້າຄົນໂດຍບໍ່ເຈດຕະນາ ໃນປີ 2013 ໃນການຕາຍຂອງທ້າວ Jonathan Ferrell ອະດີດນັກຫລີ້ນ football ໃຫ້ແກ່ ມະຫາວິທະຍາໄລ Florida A&M ຕຳຫລວດກ່າວວ່າ ທ້າວ Terell ຂີ່ລົດຕຳໃນຖະໜົນທີມືດມົວສາຍນຶ່ງ ຢູ່ນອກເມືອງ Charlotte ແລະໄດ້ຢ່າງໄປຫາເຮືອນທີ່ຢູ່ໃກ້ນັ້ນ ຫຼັງຈາກນັ້ນກໍໄດ້ເຄາະປະຕູເພື່ອຂໍການ ຊ່ວຍເຫລືອ ເຈົ້າຂອງເຮືອນຄິດວ່າ ທ້າວ Ferrell ໄດ້ພະຍາ ຍາມທີ່ຈະມ້າງເຮືອນເຂົ້າໄປ ແລະໄດ້ໂທລະສັບຫາຕຳຫລວດ ບັນດາຜູ້ສືບສວນ ກ່າວວ່າ ເວລາຕຳຫລວດໄປເຖິງບ່ອນເກີດເຫດ ການປະເຊີນໜ້າກັນ ກໍເລີ້ມຂື້ນ ແລະທ່ານ Kerrick ໄດ້ຍິງປືນ 12 ນັດ ໃສ່ທ້າວ Farrell ແລະ 10 ລູກໄດ້ຖືກ ຜູ້ກ່ຽວ ບັນດາໄອຍະການ ກ່າວວ່າ ທ່ານ Kerrick ຄວນຈະໃຊ້ກຳລັງ ທີ່ບໍ່ຮ້າຍແຮງ ເພື່ອຈັບກຸມ ທ້າວ Ferrell ໃນຂະນະທີ່ທະນາຍຄວາມປ້ອງກັນລາວໂຕ້ຖຽງວ່າ ການປະຕິບັດງານຂອງ ລາວ ແມ່ນສອດຄ່ອງ ກັບການເຝິກແອບຂອງກົມຕຳຫລວດ ຄອບຄົວຂອງທ້າວ Ferrell ໄດ້ຕົກລົງກັນແລ້ວກ່ຽວກັບການຟ້ອງຮ້ອງນີ້ກັບເມືອງ Char- lotte ແລະໄດ້ຮັບເງິນ 2 ລ້ານ 2 ແສນ 5 ໝື່ນໂດລາ